Charlotte Hill O'Neal (alizaliwa 9 Machi 1951) ni mmoja wa wakurugenzi wa kituo cha United African Alliance Community Center (UAACC). UAACC, ni asasi isiyolenga faida iliyoanzishwa mwaka 1991 na Charlotte pamoja na mume wake Pete O'Neal kwa malengo ya kuwawezesha Waafrika hasa wanaoishi katika maeneo ya vijijini nchini Tanzania. Charlotte ana watoto wawili ambao ni Malcom na AnnWood. O'Neal ni mmoja wa waasisi wa kundi la washairi la mkoani Arusha lijulikanalo kama Arusha Poetry Club. O'Neal anatokea katika jiji la Kansas nchini Marekani, ambako alianzia kuwa mwanachama wa harakati za chama cha Black Panther Party mnamo mwaka 1969. na kuolewa na kiongozi wa chama hicho Pete O'Neal. Akiwa na umri wa miaka 17 alianza harakati katika shule za msingi na shule za upili ambako alikuwa akizunguka kuzungumzia historia ya mtu mweusi. O'Neal amechapisha vitabu viwili vya mashairi,kitabu chake cha kwanza kilitoka mwaka 2008 na kilikuwa kinaitwa Warrior Woman of Peace na kitabu cha pili kinaitwa Life Slice...a Taste of Magica kilichotoka mnamo mwaka 2016. Charlotte anafahamika zaidi kwa jina la Mama C. Those Left Behind.